TELŠIŲ RAJONO SAVIVALDYBĖS

TARYBA

SPRENDIMAS

DĖL MITYBOS, MEDIKAMENTŲ IŠLAIDŲ FINANSINIŲ NORMATYVŲ IR SOCIALINĖS GLOBOS KAINOS TELŠIŲ RAJONO SENELIŲ GLOBOS NAMUOSE IR TELŠIŲ RAJONO SENELIŲ GLOBOS NAMŲ STRUKTŪRINIAME PADALINYJE — GEDRIMŲ SAVARANKIŠKO GYVENIMO NAMUOSE PATVIRTINIMO

2014 m. lapkričio 27 d. Nr. T1-394

Telšiai

Vadovaudamasi Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“, 21, 22 punktais, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl mokėjimo už socialines paslaugas tvarkos aprašo patvirtinimo“, 4 punktu, Rekomenduojamos maisto produktų paros normos socialinę globą gaunantiems asmenims, patvirtintos Lietuvos Respublikos sveikatos apsaugos ministro 2007 m. gruodžio 29 d. įsakymu Nr. V-1090 „Dėl rekomenduojamų maisto produktų paros normų socialinę globą gaunantiems asmenims patvirtinimo“, Lietuvos higienos normos HN 125:2011 „Suaugusių asmenų stacionarios socialinės globos įstaigos: bendrieji sveikatos saugos reikalavimai“ patvirtintų Lietuvos Respublikos sveikatos apsaugos ministro 2011 m. vasario 10 d. įsakymu Nr. V-133 „Dėl Lietuvos higienos normos HN 125:2011 „Suaugusių asmenų stacionarios socialinės globos įstaigos: bendrieji sveikatos saugos reikalavimai“ patvirtinimo“ 36 punktu, Keičiamų teisės aktų, susijusių su pasirengimu euro įvedimui, sąrašo, patvirtinto Telšių rajono savivaldybės administracijos direktoriaus 2014 m. spalio 1 d. įsakymu Nr. A1-1854 „Dėl keičiamų teisės aktų projektų, susijusių su pasirengimu euro įvedimui, sąrašo patvirtinimo“ 66 punktu bei atsižvelgdama į Telšių rajono senelių globos namų direktoriaus 2014-11-05 raštą Nr. 151, Telšių rajono savivaldybės taryba

n u s p r e n d ž i a:

1. Patvirtinti mitybos, medikamentų išlaidų finansinius normatyvus vienam asmeniui per parą:

1.1. mitybos Telšių rajono senelių globos namuose — 3,33 Eur;

1.2. mitybos su pristatymu Telšių rajono senelių globos namų struktūriniuose padaliniuose — Gedrimų savarankiško gyvenimo namuose arba Dienos socialinės globos centre — 4,20 Eur (pusryčiai sudaro — 30 proc., pietūs — 40 proc., pavakariai ir vakarienė — 30 proc.);

1.3. Telšių rajono senelių globos namuose medikamentų — 0,29 Eur.

2. Patvirtinti Telšių rajono senelių globos namuose socialinės globos kainą vienam asmeniui per mėnesį:

2.1. su sunkia negalia — 666,12 Eur, kurią sudaro 211,13 Eur bendroji socialinės globos lėšų dalis ir 454,99 Eur kintamoji socialinės globos lėšų dalis;

2.2. senyvo amžiaus asmenims — 480,77 Eur, kurią sudaro 211,13 Eur bendroji socialinės globos lėšų dalis ir 269,64 Eur kintamoji socialinės globos lėšų dalis.

3. Patvirtinti dienos socialinės globos kainą Telšių rajono senelių globos namų struktūriniame padalinyje — Dienos socialinės globos centre vienam asmeniui per mėnesį 435,00 Eur, kurią sudaro bendroji socialinės globos kaina vienam asmeniui per mėnesį 106,00 Eur ir kintamoji socialinės globos kaina vienam asmeniui per mėnesį 329,00 Eur.

4. Pripažinti netekusiu galios Telšių rajono savivaldybės tarybos 2012 m. gruodžio 13 d. sprendimą Nr. T1-483 „Dėl mitybos, medikamentų išlaidų finansinių normatyvų ir socialinės globos kainos Telšių rajono senelių globos namuose ir Telšių rajono senelių globos namų struktūriniame padalinyje — Gedrimų savarankiško gyvenimo namuose patvirtinimo“.

5. Nustatyti, kad šis sprendimas įsigalioja nuo 2015 m. sausio 1 d.

Savivaldybės meras	Vytautas Kleiva